b'\n_START_ARTICLE_\nKastrup kirke (Amager)\n_START_SECTION_\nHistorie\n_START_PARAGRAPH_\nBygningen ble oppf\xc3\xb8rt i \xc3\xa5rene 1883\xe2\x80\x931884 av Henrik Philip Schmidt i historistisk stil. Den ble bygget i r\xc3\xb8d teglsten med skifertak, det sistnevnte ble siden byttet ut med tegl. Vinduer og d\xc3\xb8rer ble bygget i rundbuestil og koret hadde en apsis. Veggene i nord og syd er \xc3\xb8verst dekorert med buefriser.\n_START_SECTION_\nOmbygning\n_START_PARAGRAPH_\nI \xc3\xa5rene 1971\xe2\x80\x931972 ble kirken bygget kraftig om, og den fikk blant annet klokket\xc3\xa5rn. Bortsett fra fundamenter og yttermurene, er det lite igjen av den opprinnelige kirken. Billedhuggeren Svend Wiig Hansen sto for den nye totalutsmykningen i aluminium, glass og malte flater. Per Hebsgaard har utf\xc3\xb8rt glassmaleriene av nakne mennesker, etter tegninger av Svend Wiig Hansen.'